سجلات جهة كازا سطات اليوم الخميس فهذ 24 ساعة الأخيرة، أكبر عدد ديال الإصابات بفيروس كورونا المستجد، بحيت سجلات 59 إصابة جديدة، باش يوصل مجموع الإصابات فيها ل1857، أي كثر من النص ديال الإصابات اللي تسجلات اليوم، وكتبعها جهة طنجة تطوان الحسيمة ب17 إصابة جديدة، ثم مراكش آسفي ب11، أما الجهات الأخرى فماسجلاتش إصابات كثيرة. الوفيات بجوج اللي تسجلو اليوم كانو فجهة طنجة تطوان الحسيمة، هذ الجهة اللي تسجلات فيها جميع الوفيات اللي تم الإعلان عليها فهذ الأسبوع. وحققات جهة فاس مكناس وجهة مرامش آسفي اكبر عدد ديال حالات الشفاء اليوم، بحيث تسجلات فكل وحدة فيخم 28 حالة. جميع المديريات الجهوية علنو اليوم فالوقت المحدد على الوضعية الوبائية فأقاليمهم، باستثناء مديرية كازا سطات، والرباط سلا القنيطرة، كازا كتحط الحصيلة اليومية معطلة بزاف، والرباط من الثلاثاء ما حطات وهذي تفاصيل الوضعية الوبائية فكَاع الجهات والأقاليم حسب المعطيات المتوفرة: جهة كازا سطات: جات فالمركز اللول ب 1857 حالة – 46 وفاة – 656 شفاء. الأقاليم: المحمدية 232، مديونة 74، النواصر 58، سطات 49، برشيد 16، الجديدة 15 بنسليمان 1، سيدي بنور 0. عمالات كازا : البرنوصي 481، عين السبع الحي المحمدي 256، آنفا 221، مولاي رشيد 134، عين الشق 87، بن مسيك 66، الفدا 57، الحي الحسني 51. آخر تحديث: لبارح الأربعاء مع 16:00. جهة مراكش آسفي: جات فالمركز الثاني ب1227 حالة – 50 وفاة – 836 شفاء . الأقاليم: مراكش 920 ، الرحامنة 233، الحوز 49، شيشاوة 24، قلعة السراغنة 5، الصويرة 5، آسفي 2، اليوسفية 0. آخر تحديث: اليوم الخميس مع 16:00. جهة طنجة تطوان الحسيمة: جات فالمركز الثالث ب 938 حالة – 31 وفاة – 316 شفاء . الأقاليم: طنجة 698 ، العرايش 150 ، تطوان 76، الحسيمة 13، وزان 1، شفشاون 0. آخر تحديث: اليوم الخميس مع 16:00. جهة فاس مكناس: جات فالمركز الرابع ب923 حالة – 26 وفاة – 452 شفاء . الأقاليم: فاس 568 ، مكناس 118 ، الحاجب 98، تازة 55، صفرو 45 ، إفران 20، تاونات 12، مولاي عقوب 7، بولمان 0. آخر تحديث: اليوم الخميس مع 16:00. جهة الرباط سلا القنيطرة: جات فالمركز الخامس ب 660 حالة – 11 وفاة – 330 شفاء. الأقاليم: الرباط 289، سلا 189، الصخيرات تمارة 112، القنيطرة 37، الخميسات 21، سيدي سليمان 1، سيدي قاسم 0. آخر تحديث: الثلاثاء اللي فات مع 16:00. جهة درعة تافيلالت: جات فالمركز السات ب585 حالة – 4 وفاة – 483 شفاء . الأقاليم: ورززات 502 ، ميدلت 48، زاكَورة 14، تنغير 10، الرشيدية 7. آخر تحديث: اليوم الخميس مع 16:00. الجهة الشرقية: جات فالمركز السابع ب 177 حالة – 8 وفاة – 142 شفاء . الأقاليم: وجدة أنكَاد 69، الناظور 41، بركان 39، الدريوش10، تاوريرت 9، كَرسيف 8، فكَيكَ 1، جرادة 0. آخر تحديث: اليوم الخميس مع 16:00. جهة بني ملال خنيفرة: جات فالمركز الثامن ب 99 حالة – 7 وفاة – 61 شفاء . الأقاليم: آزيلال 47 ، خريبكَة 28، الفقي بنصالح 13، بني ملال 10، خنيفرة 1. آخر تحديث: اليوم الخميس مع 16:00. جهة سوس ماسة: جات فالمركز التاسع ب 72 حالة – 7 وفاة – 40 شفاء . الأقاليم: إنزكَان آيت ملول 39، أكادير إداوتاوتنان 25 ، طاطا 4، اشتوكة آيت باها 2، تارودانت 2، وتيزنيت 0. آخر تحديث: اليوم الخميس مع 16:00. جهة كَلميم واد نون: جات فالمركز العاشر ب 43 حالة، 0 وفاة – 29 شفاء. الأقاليم: كَلميم 42 – آسا زاكَ 1. آخر تحديث: اليوم الخميس مع 16:00. جهة العيون الساقية الحمرا: جات فالمركز حضاش ب 4 حالات – 0 وفاة – 4 شفاء. الأقاليم: بوجدور 4، الأقاليم الأخرى 0. آخر تحديث: اليوم الخميس مع 16:00. جهة الداخلة واد الذهب: جات فالمركز اللخر ب 2 حالات – 0 وفاة – 2 شفاء. الأقاليم: واد الذهب 2، الأقاليم الأخرى 0. آخر تحديث: اليوم الخميس مع 16:00. وللإشارة، اليوم وصلنا ل6607 إصابة بفيروس كورونا المستجد فالمجموع، وبلغ عدد اللي تشافاو3310، وعدد اللي ماتو وصل ل190 متوفي. 
الوضعية الوبائية فجهات وأقاليم المغرب: كازا كتسجل بحال العادة أكبر نسبة دالإصابات.. والوفيات اللي تسجلات اليوم كانت فجهة طنجة تطوان.. وها باقي التفاصيل